Iepirkuma komisijas 27.07.2026. sēdē sniegtā atbilde uz ieinteresētā piegādātāja
uzdotajiem jautājumiem atklātā konkursā
[bookmark: _Hlk184728151]“Noliktavas tehnikas vienību (štābelētāju, palešu pārvadātāju, 
elektroiekrāvēju un traktortipa iekrāvēju) iegāde” 
identifikācijas Nr. VALIC 2026/048/1N-P-AK

1. [bookmark: _Hlk184626849]jautājums:
Par pozīcijām Nr. 2 un Nr. 3 ir norādīts, ka nepieciešams štābelētājs. Vai ar to ir domāts reach truck? Vai varētu, lūdzu, atsūtīt attēlu, lai varam pārliecināties, ka saprotam pareizi? 

Atbilde uz 1. jautājumu: 
Komisija skaidro, ka Konkursa iepirkuma priekšmeta 2. un  3. pozīciju tehniskās specifikācijas prasībās  lietotais apzīmējums “štābelētājs” ir saprotams kā reach truck tipa iekrāvējs.
Komisija norāda, ka attēli, kuri atbilstu Konkursa tehniskās specifikācijas 2. un 3. pozīcijā noteiktajiem tehniskajiem parametriem netiks publicēti vai izsniegti ieinteresētajiem piegādātājiem. 
Komisija norāda, ka Konkursa iepirkuma priekšmets ir skaidri definēts Konkursa 2. un 3. pozīciju tehniskajā specifikācijā, kurā ir noteiktas iekārtu funkcionālās un tehniskās prasības. Piedāvājums sagatavojams, pamatojoties uz Konkursa dokumentācijā noteiktajām prasībām.
Ja Ieinteresētajam piegādātājam ir nepieciešams precizējums par kādu no Konkursa  tehniskās specifikācijas prasībām, lūdzam iesniegt konkrētu jautājumu, un Komisija  sniegs attiecīgu skaidrojumu.

2. jautājums:
Tāpat lūdzam precizēt, vai pozīcijā Nr. 7 ir domāts krautņotāja tipa pacēlājs vai elektriskais iekrāvējs. Ja iespējams, lūdzu, atsūtiet arī šīs tehnikas attēlu.
Atbilde 2. jautājumu:
Komisija skaidro, ka Konkursa iepirkuma priekšmeta 7. pozīcijas tehniskās specifikācijas prasībā noteiktā iekārta ir krautņotāja tipa pacēlājs, kuram ir paredzēta  uzlādes iespēja no 220 V elektrotīkla.
Komisija norāda, ka attēli, kuri atbilstu Konkursa tehniskās specifikācijas 7. pozīcijā noteiktajiem tehniskajiem parametriem netiks publicēti vai izsniegti ieinteresētajiem piegādātājiem.  Komisija norāda, ka Konkursa iepirkuma priekšmets  ir skaidri definēts Konkursa 7. pozīcijas tehniskajā specifikācijā, kurā ir noteiktas iekārtas funkcionālās un tehniskās prasības. Piedāvājums sagatavojams, pamatojoties uz Konkursa  dokumentācijā noteiktajām prasībām.
Ja Ieinteresētajam piegādātājam ir nepieciešams precizējums par kādu no Konkursa tehniskās specifikācijas prasībām, lūdzam iesniegt konkrētu jautājumu, un Komisija  sniegs attiecīgu skaidrojumu.

